Document ID: 31982R3618

Tarybos reglamentas (EEB) Nr. 3618/82
1982 m. gruodžio 21 d.
dėl EEB ir Norvegijos jungtinio komiteto sprendimo Nr. 3/82, iš dalies keičiančio susitarimo tarp Europos ekonominės bendrijos ir minėtos valstybės 1 ir 2 protokolus, taikymo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 113 straipsnį,
atsižvelgdama į Komisijos pasiūlymą,
kadangi 1973 m. gegužės 14 d. Europos ekonominė bendrija pasirašė susitarimą su Norvegijos Karalyste [1], kuris įsigaliojo 1973 m. liepos 1 d.;
kadangi pagal susitarimo 12 straipsnio a dalį, jungtinis komitetas priėmė sprendimą Nr. 3/82, kuriuo iš dalies pakeičiami 1 ir 2 protokolai;
kadangi šis sprendimas turėtų būti įgyvendintas Bendrijoje,
PRIĖMĖ ŠĮ REGLAMENTĄ:
1 straipsnis
Susitarimo tarp Europos ekonominės bendrijos ir Norvegijos Karalystės taikymui, jungtinio komiteto sprendimas Nr. 3/82 taikomas Bendrijoje.
Sprendimo tekstas pridedamas prie šio reglamento.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 1982 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimtas Briuselyje, 1982 m. gruodžio 21 d.

Labels: 3
15
18